નર્મદા ડેમમાં અને તેની ખુલ્લી કેનાલોમાં વહેતાં પાણીમાં હાઈડ્રોજન સલ્ફાઈડનું ૨.૪ પીપીએમથી ઊંચું પ્રમાણ કેનાલોમાં સડી ગયેલા માછલાંઓ તથા સડી ગયેલા વેજિટેશનને લીધે હોઈ શકે, એવું તારણ મેળવ્યા પછી ટોચના સૂત્રો કહે છે કે, અત્યારે પ્રવર્તતું વાદળછાયું વાતાવરણ હટે અને સૂર્યતાપ પુરતો નીકળે એટલે આપોઆપ હાઈડ્રોજન સલ્ફાઈડનું પ્રમાણ ઓછું થઈ જશે પરંતુ રાજ્ય સરકારની સૂચનાને પગલે કેવડિયામાં નર્મદા ડેમમાંથી ૦ પોઈન્ટથી ડિસ્ચાર્જ થતાં પાણીના સ્થળથી માંડીને નર્મદાનું પાણી જ્યાં જ્યાંથી લેવાય છે, તેવા ૧૦થી વધુ ઓફટેક પોઈન્ટ્સ ઉપરાંત તમામ સાયફન તથા ગેટ્સ ખાતે નર્મદા કેનાલોમાં ઊગતી વનસ્પતિઓની મોટા પાયે સફાઈ શરૂ કરી દેવાઈ છે.